
РЕПУБЛИКА БЪЛГАРИЯ
Министерство на околната среда и водите
Регионална инспекция по околната среда и водите - Пловдив



УТВЪРЖДАВАМ:


ДОКЛАД 
за извършена комплексна проверка 

На основание: План за контролна дейност за 2026 г. на РИОСВ – Пловдив, утвърден от Министъра на околната среда и водите и Заповед № РД-309 от 01.09.2026 г. на Директора на РИОСВ – Пловдив

Дата на извършване на проверката: 23.09.2026 г.

Обект: Канализационна система на гр. Асеновград с ПСОВ и инсталация за оползотворяване на биогаз, гр. Асеновград
с местонахождение: обл. Пловдив, общ. Асеновград, гр. Асеновград, УПИ 2.21 за пречиствателна станция /отпадъчни води/, ПИ КИ № 99087.2.29 по КК на кв. Горни воден, местност „Чайкъра“
собственост на: „Община Асеновград, оператор „ВиК“ ЕООД

I. Цел на проверката:

Основна цел на проверката е установяване на нивото и степента на съответствие на дейността в обекта с изискванията на екологичното законодателство по компоненти и фактори, както следва – „Управление на отпадъците„ и „Отпадъчни води“ (Закон за управление на отпадъците и Закон за водите). 
	
II. Проверени инсталации:

На територията на обекта са проверени: 

1. Савак на входа на станцията с ръчно управление; 
2. Механично пречистване – груби решетки; 
3. Входна помпена станция (5 помпи, от които две са в ремонт); 
4. Фини решетки; 
5. Аериран пясокозадържател и мазниноуловител; 
6. Първичен утаител; 
7. Смесителна камера; 
8. Анаеробен реактор; 
9. Биологично стъпало-биобасейн; 
10. Открит канал и вторични радиални утаители; 
11. Смесителна камера за вторична активна утайка; 
12. Декантер, центрофуги; 
13. Изсушителни полета (11 броя); 
14. Силози за излишна утайка – 2 броя. 

III. Констатации от проверката по компоненти и фактори:
	
1. По фактор „Отпадъци“:

	За извършване на дейност по третиране на отпадъци в инсталация за оползотворяване на биогаз, община Асеновград притежава издадено от директора на РИОСВ-Пловдив Решение № 09-ДО-1154-00 от 25.03.2020г. за дейности с код D8 и D15 на отпадък с код 19 07 03, дейности с код R3 и R12 на отпадък с код 19 08 05 и дейности с код D8, D13 и D15 на отпадък с код 20 03 04. Инсталация за оползотворяване на биогаз (когенарацията) не е започвала да работи от издаването на разрешителното за дейности с отпадъци поради техническа неизправност.
	Община Асеновград е предала Пречиствателна станция отпадни води (ПСОВ) Асеновград (без инсталацията за оползотворяване на биогаз) за стопанисване и поддържане на „Водоснабдяване и канализация“ ЕООД, съгласно споразумение от 2026 г. „ВиК“ ЕООД, в качеството си на оператор на ПСОВ Асеновград е извършил класификация и притежава утвърдени от Директора на РИОСВ – Пловдив работни листове съгласно Наредба №2 от 2014 г. за класификация на отпадъците.
	Отчетността за дейностите с отпадъци се води в НИСО от „ВиК“ ЕООД, в качеството му на оператор на ПСОВ Асеновград, по Приложения 1 за образувани отпадъци, съгласно изискванията разписани в Наредба №1 от 2014 г. Годишните отчети за дейността с отпадъци за 2025 г. са подадени и в статус „Подписан и подаден“. 
	От дейността на ПСОВ Асеновград се образуват отпадъци с код 19 08 01 – отпадъци от решетки и сита; 19 08 02 – отпадъци от пясъкоуловители и 19 08 05 - утайки от пречистване на отпадъчни води от населени места. Същите се съхраняват временно на единадесет броя изсушителни полета, до предаването им за депониране.
	
	2. Компонент „Отпадъчни води“:

	Оператор на обекта е „В и К“ ЕООД, гр. Пловдив на основание на сключен договор  за експлоатация от януари 2022 година. Съществуващата на площадката на ПСОВ инсталация за оползотворяване на биогаз, не е въведена в редовна експлоатация, не работи и не е предмет на Договора с оператора „ВиК“ ЕООД Пловдив. 
За канализационната система на гр. Асеновград има издадено от БД-ИБР Разрешително за ползване на воден обект за заустване на отпадъчни води в повърхностни води, с титуляр Община Асеновград. Водоприемник на пречистените отпадъчни води е река Чепеларска.
[bookmark: _GoBack]	При проверката се констатира, че всички съоръжения по пътя на пречистване на отпадъчните води са в техническа и експлоатационна изправност, сизлючение на две помпи на вход станция и помпите към първичен утаител.  На ден (24часа) в станцията постъпват средно около 15 500 м3/ден за пречистване (при максимално разрешено по разрешително за заустване 12 047 м3/ден). Пункта за мониторинг е обозначен, осигурен е постоянен и безопасен достъп. Провежда се заложения мониторинг и протоколите се представят в РИОСВ-Пловдив в законоустановения срок. Пробовземането и изпитването се извършва от акредитирана лаборатория на „ВиК“ ЕООД Пловдив. В представените протоколи от собствен мониторинг няма отклонения от заложените индивидуални емисионни ограничения (ИЕО), определени в Разрешителното за заустване.
	При проверката в присъствие на представител на оператора са взети 2 еднократни проби пречистена отпадъчна вода, от които в лабораторни условия ще бъде формирана съставна проба, която ще се анализира по съответните показатели. За отчитане на количествата заутвана отпадъчна вода има монтирано измервателно устройство.

IV. Предписания, срокове за изпълнение, отговорници: 
	
	Няма

V. Съответствие, последващ контрол
	
При извършената проверка не са установени нарушения на екологичното законодателство по проверяваните компоненти и фактори.

ИВАЙЛО ЙОТКОВ

